

**ΤΙΤΛΟΣ ΠΡΑΞΗΣ: «ΚΑΤΑΠΟΛΕΜΗΣΗ ΤΩΝ ΔΙΑΚΡΙΣΕΩΝ ΚΑΙ ΠΡΟΩΘΗΣΗ ΤΗΣ ΚΟΙΝΩΝΙΚΗΣ ΕΝΤΑΞΗΣ ΤΩΝ ΑΤΟΜΩΝ ΜΕ ΑΝΑΠΗΡΙΑ, ΤΩΝ ΑΤΟΜΩΝ ΜΕ ΧΡΟΝΙΕΣ ΠΑΘΗΣΕΙΣ ΚΑΙ ΤΩΝ ΟΙΚΟΓΕΝΕΙΩΝ ΤΟΥΣ ΠΟΥ ΔΙΑΒΙΟΥΝ ΣΤΗΝ ΠΕΡΙΦΕΡΕΙΑ ΤΗΣ ΔΥΤΙΚΗΣ ΜΑΚΕΔΟΝΙΑΣ» με κωδικό ΟΠΣ (MIS) 6018536 στο Επιχειρησιακό Πρόγραμμα «Δυτική Μακεδονία 2021 – 2027»**

Η Πράξη συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους

**Δικαιούχος της Πράξης είναι η Εθνική Συνομοσπονδία Ατόμων με Αναπηρία (Ε.Σ.Α.μεΑ.) με κωδικό ΟΠΣ (MIS) 6018536 στο Επιχειρησιακό Πρόγραμμα «Δυτική Μακεδονία 2021 – 2027», στην Προτεραιότητα: «Ενίσχυση της Κοινωνικής Ανάπτυξης της Περιφέρειας (ΕΚΤ+)»**

Η Πράξη έχει **ως σκοπό** την καταπολέμηση της διάκρισης και την προώθηση της κοινωνικής ένταξης των ατόμων με αναπηρία, των ατόμων με χρόνιες παθήσεις και των οικογενειών τους που διαβιούν στην Περιφέρεια Δυτικής Μακεδονίας (ομάδα στόχος) μέσω της επίτευξης συγκεκριμένων στόχων όπως: α) ενίσχυση της ικανότητας των στελεχών της περιφερειακής και τοπικής αυτοδιοίκησης να ενσωματώνουν τη δικαιωματική προσέγγιση της αναπηρίας σε στρατηγικές, συμπεριλαμβανομένου του σχεδίου δίκαιης αναπτυξιακής μετάβασης για τις λιγνιτικές περιοχές της Δυτικής Μακεδονίας, σε τοπικές πολιτικές, μέτρα και προγράμματα, β) ενδυνάμωση των ατόμων με αναπηρία και χρόνιες παθήσεις, καθώς και ενίσχυση της ικανότητας των τοπικών οργανώσεών τους μέσω της δικτύωσής τους με άλλα κινήματα, γ) εντοπισμός των διακρίσεων που βιώνουν τα άτομα με αναπηρία και καταπολέμηση των εσφαλμένων στερεοτυπικών αντιλήψεων σε βάρος τους και δ) διευκόλυνση της πρόσβασης των ατόμων με αναπηρία και χρόνιες παθήσεις στην αγορά εργασίας.

**Ενέργειες ανά στόχο**:

Ως προς τον στόχο α):

- Υλοποίηση τεχνικών ημερίδων με στελέχη της περιφερειακής και τοπικής αυτοδιοίκησης που απασχολούνται στον σχεδιασμό και την εφαρμογή αναπτυξιακών και κοινωνικών πολιτικών, μέτρων και προγραμμάτων.

- Ενημέρωση αιρετών στελεχών της περιφερειακής και τοπικής αυτοδιοίκησης στη δικαιωματική προσέγγιση της αναπηρίας.

- Εκπόνηση Μελέτης για τις επιπτώσεις της μετάβασης στη μεταλιγνιτική εποχή για τα άτομα με αναπηρίες, χρόνιες παθήσεις και στις οικογένειές τους που διαβιούν στην Περιφέρεια της Δυτικής Μακεδονίας.

Ως προς τον στόχο β):

- Υλοποίηση εκστρατείας ενημέρωσης των ατόμων με αναπηρία και χρόνιες παθήσεις για τα δικαιώματά τους.

- Δικτύωση της Περιφερειακής Ομοσπονδίας Ατόμων με Αναπηρία Δυτικής Μακεδονίας με άλλα κινήματα της Περιφέρειας Δυτικής Μακεδονίας .

- Δικτύωση των νέων με αναπηρία.

Ως προς τον στόχο γ):

- Εκπόνηση έρευνας κοινής γνώμης για τις διακρίσεις που βιώνουν τα άτομα με αναπηρία στην Περιφέρεια Δυτικής Μακεδονίας.

- Υλοποίηση σεμιναρίων σε στελέχη των τοπικών μέσων μαζικής ενημέρωσης με στόχο την καταπολέμηση στερεοτυπικών αντιλήψεων και προκαταλήψεων σε βάρος των ατόμων με αναπηρία, των ατόμων με χρόνιες παθήσεις και των οικογενειών τους.

- Υλοποίηση Fora προώθησης της απασχόλησης για την καταπολέμηση των εσφαλμένων στερεοτυπικών αντιλήψεων των εργοδοτών, των εργοδοτικών φορέων κ.α. σε βάρος των ατόμων με αναπηρία και χρόνιες παθήσεις.

Ως προς τον στόχο δ):

- Παροχή προγράμματος συμβουλευτικής, κατάρτισης, πρακτικής άσκησης και πιστοποίησης σε είκοσι (20) άτομα με αναπηρία ή/και χρόνιες παθήσεις.

**Η Πράξη περιλαμβάνει τα εξής Υποέργα:**

|  |  |
| --- | --- |
| **Α/Α** | **ΤΙΤΛΟΣ ΥΠΟΕΡΓΟΥ**  |
| **ΥΠΟΕΡΓΟ 1** | **« ΔΙΚΑΙΩΜΑΤΑ – ΕΝΔΥΝΑΜΩΣΗ – ΑΡΣΗ ΤΩΝ ΔΙΑΚΡΙΣΕΩΝ ΚΑΙ ΤΩΝ ΣΤΕΡΕΟΤΥΠΩΝ ΣΕ ΒΑΡΟΣ ΤΩΝ ΑΤΟΜΩΝ ΜΕ ΑΝΑΠΗΡΙΑ».** (Αυτεπιστασία) |
| **ΥΠΟΕΡΓΟ 2** | **«****ΠΡΟΓΡΑΜΜΑ ΣΥΜΒΟΥΛΕΥΤΙΚΗΣ, ΚΑΤΑΡΤΙΣΗΣ, ΠΡΑΚΤΙΚΗΣ ΑΣΚΗΣΗΣ ΚΑΙ ΠΙΣΤΟΠΟΙΗΣΗΣ»** (ανάθεση κατόπιν διαγωνισμού σύμφωνα με τα όσα προβλέπονται στις διατάξεις του Νόμου 4412/2016 όπως τροποποιήθηκε και ισχύει) |
| **ΥΠΟΕΡΓΟ 3** | **«ΕΚΤΥΠΩΣΗ, ΑΝΑΠΑΡΑΓΩΓΗ ΚΑΙ ΠΡΟΣΒΑΣΙΜΟΠΟΙΗΣΗ ΤΩΝ ΥΠΟΣΤΗΡΙΚΤΙΚΩΝ ΕΡΓΑΛΕΙΩΝ»**  (ανάθεση κατόπιν διαγωνισμού σύμφωνα με τα όσα προβλέπονται στις διατάξεις του Νόμου 4412/2016 όπως τροποποιήθηκε και ισχύει) |